|  |  |  |
| --- | --- | --- |
| ossezana-logo_n2  |  | Matična številka: 5210429TRR: 01311-6030679320ID številka: SI94094306 |

**PRAVILNIK**

**O DELOVNEM ČASU STROKOVNIH DELAVCEV**

**OSNOVNE ŠOLE SREČKA KOSOVELA SEŽANA**

Interni pravilnik o Delovnem času strokovnih delavcev Osnovne šole Srečka Kosovela Sežana je pripravljen na osnovi:

* Kolektivne pogodbe za dejavnost vzgoje in izobraževanja v Republiki Sloveniji (Ur. list RS, št. [52/94,](http://www.uradni-list.si/1/objava.jsp?sop=1994-01-1937) [49/95,](http://www.uradni-list.si/1/objava.jsp?sop=1995-01-2313) [34/96,](http://www.uradni-list.si/1/objava.jsp?sop=1996-01-2278) [45/96 – popr.,](http://www.uradni-list.si/1/objava.jsp?sop=1996-21-0070) [51/98,](http://www.uradni-list.si/1/objava.jsp?sop=1998-01-2323) [28/99,](http://www.uradni-list.si/1/objava.jsp?sop=1999-01-1356) [39/99](http://www.uradni-list.si/1/objava.jsp?sop=1999-01-1963) – ZMPUPR, [39/00,](http://www.uradni-list.si/1/objava.jsp?sop=2000-01-1942) [56/01,](http://www.uradni-list.si/1/objava.jsp?sop=2001-01-2986) [64/01,](http://www.uradni-list.si/1/objava.jsp?sop=2001-01-3501) [78/01 – popr.,](http://www.uradni-list.si/1/objava.jsp?sop=2001-21-0091) [56/02,](http://www.uradni-list.si/1/objava.jsp?sop=2002-01-2779) [43/06](http://www.uradni-list.si/1/objava.jsp?sop=2006-01-1835) – ZKolP, [60/08,](http://www.uradni-list.si/1/objava.jsp?sop=2008-01-2579) [79/11,](http://www.uradni-list.si/1/objava.jsp?sop=2011-01-3339) [40/12,](http://www.uradni-list.si/1/objava.jsp?sop=2012-01-1707) [46/13,](http://www.uradni-list.si/1/objava.jsp?sop=2013-01-1771) [106/15,](http://www.uradni-list.si/1/objava.jsp?sop=2015-01-4338) [8/16 – popr.,](http://www.uradni-list.si/1/objava.jsp?sop=2016-21-0339) [45/17](http://www.uradni-list.si/1/objava.jsp?sop=2017-01-2230) in [46/17](http://www.uradni-list.si/1/objava.jsp?sop=2017-01-2248)), predvsem pa Sprememb in dopolnitev Kolektivne pogodbe za dejavnost vzgoje in izobraževanja v RS (Ur. list RS, št. 45/17),
* Zakona o delovnih razmerjih (Ur. list RS, št. [21/13,](http://www.uradni-list.si/1/objava.jsp?sop=2013-01-0784) [78/13 – popr.,](http://www.uradni-list.si/1/objava.jsp?sop=2013-21-2826) [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296) in [15/17](http://www.uradni-list.si/1/objava.jsp?sop=2017-01-0741) – odl. US),
* Zakona o organizaciji in financiranju vzgoje in izobraževanja (Ur. list RS, št. [16/07](http://www.uradni-list.si/1/objava.jsp?sop=2007-01-0718) – UPB, [36/08,](http://www.uradni-list.si/1/objava.jsp?sop=2008-01-1460) [58/09,](http://www.uradni-list.si/1/objava.jsp?sop=2009-01-2871) [64/09 – popr.,](http://www.uradni-list.si/1/objava.jsp?sop=2009-21-3033) [65/09 – popr.,](http://www.uradni-list.si/1/objava.jsp?sop=2009-21-3051) [20/11,](http://www.uradni-list.si/1/objava.jsp?sop=2011-01-0821) [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15,](http://www.uradni-list.si/1/objava.jsp?sop=2015-01-1934) [46/16,](http://www.uradni-list.si/1/objava.jsp?sop=2016-01-1999) [49/16 – popr.](http://www.uradni-list.si/1/objava.jsp?sop=2016-21-2169) in [25/17](http://www.uradni-list.si/1/objava.jsp?sop=2017-01-1324) – ZVaj),
* Zakona o evidencah na področju dela in socialne varnosti – ZEPDSV (Ur. list RS, št. [40/06](http://www.uradni-list.si/1/objava.jsp?sop=2006-01-1768)),
* Pravilnika o šolskem koledarju za osnovne šole (Ur. list RS, št. [50/12](http://www.uradni-list.si/1/objava.jsp?sop=2012-01-2116) in [56/12 – popr.](http://www.uradni-list.si/1/objava.jsp?sop=2012-21-2395)) in
* dosedanjega internega Pravilnika o delovnem času strokovnih delavcev na OŠ S. Kosovela Sežana.

December, 2022

Spremembe in dopolnitve Kolektivne pogodbe za dejavnost vzgoje in izobraževanja v RS v nadaljevanju KP VIZ (Ur. list RS, št. 45/17) veljajo od 26. 8. 2017 dalje, uporabljajo pa se od 1. 9. 2018 dalje.

1. **člen**

**Opredelitev polnega delovnega časa**

Opredeljuje ga 44. člen KP VIZ, ki sledi Zakonu o delovnih razmerjih – ZDR-1:

**Delovni čas** je efektivni delovni čas, čas dnevnega odmora med delom in čas upravičenih odsotnosti z dela v skladu **z zakonom in kolektivno pogodbo**.

**Polni delovni čas je 40 ur tedensko**.

V polni delovni čas se šteje tudi čas, ko delavec **sodeluje v organih upravljanja zavoda** (v svetu zavoda) kot predstavnik zaposlenih oziroma v strokovnih organih zavoda (60. člen ZOFVI).

V delovni čas zaposlenih se šteje tudi **čas prevoza med različnimi lokacijami** (čas prevoza med matično šolo in PŠ – po tistem, ko delavec že pride na delo).

1. **člen**

**Neenakomerna razporeditev delovnega časa učiteljev**

Opredeljuje ga 44. a člen KP VIZ:

**Delovni čas učitelja je neenakomerno razporejen.** To velja za učitelje, ostali strokovni delavci pa imajo delovni čas neenakomerno razporejen, če tako odloči ravnatelj.

Delo učitelja mora biti organizirano tako, da je ob izteku referenčnega obdobja povprečni polni delovni čas izravnan. To pomeni, da učitelj ob koncu šolskega leta (do 31. 8.) ne bo imel niti presežka niti primanjkljaja ur. Ob koncu tega obdobja mora biti **povprečna delovna obveznost učitelja 40 ur** v primeru polne delovne obveznosti.

**Polni delovni čas učitelja** ne sme biti razporejen na **manj kot štiri dn**i v tednu oziroma **več kot pet zaporednih dni v tednu**, razen če dela ni mogoče organizirati drugače zaradi nemotene izvedbe vzgojno-izobraževalnega dela in je tako določeno v letnem delovnem načrtu zavoda.

Učna obveznost učitelja je dnevno **največ** **7 ur pouka, tedensko pa največ 27 ur pouka**.

1. **člen**

**Struktura delovne obveznosti učitelja**

Opredeljuje jo 44.b člen KP VIZ:

Pred začetkom šolskega leta ravnatelj na podlagi predloga letnega delovnega načrta zavoda za novo šolsko leto sprejme **individualni letni delovni načrt za vsakega učitelja**- iLDN, v katerem opredeli obseg in razporeditve del in nalog v skladu s pogodbo o zaposlitvi.

Delovna obveznost učitelja obsega:

# I. steber: tedensko učno obveznost, določeno z zakonom, pripravo na pouk, popravljanje in ocenjevanje izdelkov ter drugo delo, potrebno za uresničitev izobraževalnega programa. Učitelju, ki ima sklenjeno pogodbo o zaposlitvi za polni delovni čas, se za izvedbo učne obveznosti, priprav na pouk, popravljanja in ocenjevanja izdelkov prizna v 38 tednih trajanja pouka 33 ur na teden.

**II. steber: drugo delo**, potrebno za uresničitev izobraževalnega programa. To obsega dela in naloge, **ki so skupne vsem učiteljem** in lahko trajajo najmanj **150 do največ 180** ur v šolskem letu.

**III. steber:** **druga dela in naloge**, ki jih izvaja učitelj in so potrebne za uresničitev izobraževalnega programa, ki se do zapolnitve polne delovne obveznosti učitelja določijo v individualnem letnem delovnem načrtu, kamor sodijo tudi naloge razrednika.

1. **člen**

**I. steber: Učna obveznost učitelja**

Opredeljuje jo 44.c člen KP VIZ in Priloga 1 KP VIZ:

Z zakonom določena tedenska učna obveznost predstavlja **največji tedenski dovoljeni obseg ur učne obveznosti (do 27 ur pouka tedensko)**, ki skupaj s pripravo na pouk, popravljanjem in ocenjevanjem izdelkov ter drugim delom predstavlja polno tedensko delovno obveznost učitelja.

V primerih in pod pogoji, ki jih določa zakon, ki ureja organizacijo in financiranje vzgoje in izobraževanja, ter v primeru, ko **učitelj nadomešča krajšo začasno odsotnost učitelja in se nadomeščanje izvaja kot ura pouka**, je dopustno učitelju določiti ure dodatne tedenske učne obveznosti.

Učna obveznost **dnevno ne sme presegati 7 ur pouka**.

**Dodatna tedenska učna obveznost ni delo preko polnega delovnega časa** (v primerih do 27 ur pouka/ teden). Učitelj je za ure dodatne tedenske učne obveznosti upravičen do dodatnega plačila v skladu s predpisi, ki urejajo sistem plač javnih uslužbencev (plačilo za **povečan obseg dela, če izpolnjuje kadrovske pogoje za nadomeščanje ur pouka**).

**Nabor del in nalog učne obveznosti** (opredeljuje jo Priloga 1 h KP VIZ) **obsega**:

1. **Pouk**: ure pouka po predmetniku in ure obveznih in neobveznih izbirnih predmetov.
2. **Priprave na pouk**: letna priprava, sprotna vsebinska priprava, metodična priprava, priprava didaktičnih pripomočkov.
3. **Priprava na preverjanje in ocenjevanje ter izdelava potrebnega gradiva.**
4. **Popravljanje testov in drugih izdelkov učencev, poprava domačih nalog** – kar je vezano na izvajanje pouka.
5. **Individualizacija in diferenciacija pouka**, če gre za izvajanje pri samem pouku.
6. **Vodenje obvezne dokumentacije**: vsa dokumentacija, ki je vezana neposredno na izvedbo pouka (dosledno in pravočasno vpisovanje v e-dnevnik, e-redovalnico).
7. **Druge oblike organiziranega dela z učenci**: to so tista dela in naloge, ki so element sistemizacije v skladu z normativi in standardi, in sicer:
* **razširjen program:** podaljšano bivanje, jutranje varstvo v 1. razredu, dodatni in dopolnilni pouk, ure IP/ISP, interesne dejavnosti (OPZ, MPZ, ID s področja TIT, kolesarski izpit),
* **dnevi dejavnosti**: gre za del obveznega programa OŠ oziroma za drugačno organizacijsko obliko izvajanja vsebin obveznih predmetov, kjer se vsebine predmetov medsebojno povezujejo (19.a člen ZOsn). Izvedba dni dejavnosti sodi v I. steber le za učitelje razrednega ali predmetnega pouka, ki izvajajo obvezni program. Če je na dan dejavnosti napoten tudi učitelj, ki ne izvaja obveznega programa (npr. učitelj v PB) in opravlja le spremstvo, se to delo upošteva v III. stebru.
* **šola v naravi** (ure nad 33 DU se priznajo v III. stebru (če so neplačane), in sicer ure do polnega obsega delovne obveznosti, na teden največ 56 ur).
1. **Naloge, ki v skladu z normativi pomenijo nižjo učno obveznost učiteljev** (npr. opravljanje nalog glavnega ocenjevalca, delo v projektih kot del zaposlitve).
2. **Ostale aktivnosti za nemoteno izvedbo vzgojno izobraževalnega procesa, opravljene v času med posameznimi urami pouka**: čas krajših in daljših odmorov za učence, ko učitelj nima določenega drugega dela iz II. ali III. stebra. Vse načrtovane oblike dežurstev sodijo v III. steber (npr. dežurstva v jedilnici, na hodnikih, pred začetkom ali po pouku). V kolikor pa gre za prisotnost učiteljev med malico učencev v razredu, pa to sodi v I. steber.

Obseg učne obveznosti z navedenimi nalogami se vrednoti s **33 urami/teden** za poln delovni čas (ne glede na povečan ali zmanjšan obseg dela učiteljev). V 38 tednih pouka to pomeni **1254 DU/leto.**

1. **člen**

**Omejitev učne obveznosti učitelja**

Opredeljuje jo 44.c člen KP VIZ in Priloga 1 KP VIZ:

Z zakonom določena tedenska učna obveznost predstavlja **največji tedenski dovoljeni obseg ur učne obveznosti (do 27 ur pouka tedensko)**, ki skupaj s pripravo na pouk, popravljanjem in ocenjevanjem izdelkov ter drugim delom predstavlja polno tedensko delovno obveznost učitelja.

V primerih in pod pogoji, ki jih določa zakon, ki ureja organizacijo in financiranje vzgoje in izobraževanja, ter v primeru, ko **učitelj nadomešča krajšo začasno odsotnost učitelja in se nadomeščanje izvaja kot ura pouka**, je dopustno učitelju določiti ure dodatne tedenske učne obveznosti.

Učna obveznost **dnevno ne sme presegati 7 ur pouka.**

**Dodatna tedenska učna obveznost ni delo preko polnega delovnega časa** (v primerih do 27 ur pouka/teden). Učitelj je za ure dodatne tedenske učne obveznosti upravičen do dodatnega plačila v skladu s predpisi, ki urejajo sistem plač javnih uslužbencev (plačilo za **povečan obseg dela, če izpolnjuje kadrovske pogoje za nadomeščanje ur pouka**).

1. **člen**

 **Sistem nadomeščanj**

Organizacija nadomeščanj je sestavni del izvedbe vzgojno-izobraževalnega dela na šoli, za katero je pristojen ravnatelj. Ravnatelj je dolžan organizirati nadomeščanja tako, da zagotavlja programsko kontinuiteto ter realizacijo predvidenega obsega ur posameznega predmeta v skladu s predmetnikom (kot pouk).

Kot **pouk** se nadomeščanje izvaja v kateremkoli oddelku, ko drug učitelj izvaja uro predmeta, za katerega je strokovno usposobljen.

Nadomeščanje, ki se izvaja kot pouk, se učitelju določi kot ura dodatne tedenske učne obveznosti in se šteje v kvoto 5 ur (do 27 ur) iz 124. člena ZOFVI, kar pomeni, da učitelj, ki že ima 27 ur pouka (oz. 25 ur starejši delavci), ne more nadomeščati z izvajanjem ur pouka. Ure nadomeščanj, ki se izvedejo kot pouk, sodijo v kvoto 33 ur iz I. stebra (če se izplačajo kot povečan obseg dela dodatne tedenske učne obveznosti v skladu z 22.e členom ZSPJS – šifra D070). Pri tem pa je potrebno upoštevati, da dnevna učna obveznost učitelja ne sme presegati 7 ur pouka.

Če nadomeščanja začasno odsotnih učiteljev ni mogoče organizirati tako, da se izvedejo kot pouk (v primeru, da ni na razpolago strokovno usposobljenega učitelja oziroma v primeru, ko ima strokovno usposobljen učitelj že zapolnjen tedenski obseg učne obveznosti (+ 5 PU), mora ravnatelj zagotoviti izvajanje drugega dela z učenci, ki pa ga lahko **izvede vsak strokovni delavec** (ravnatelj, učitelj, laborant, svetovalni delavec, knjižničar itd.), ki izpolnjuje pogoje za delo v osnovni šoli. Tako izvedena nadomeščanja (se ne izvajajo kot pouk) se prizna kot drugo delo v okviru III. stebra in se učitelju ne plačajo.

Učitelju, ki za nadomeščanje njegove odpadle ure pripravi gradivo za nadomeščanje, se prizna 0,5 delovne ure. V tem primeru se učitelju, ki v razredu izvede pouk po pripravi manjkajočega učitelja, prizna 1 delovna ura (in ne 1 pedagoška ura).

1. **člen**

**Opravljanje dela izven zavoda v okviru učne obveznosti učitelja**

Opredeljuje jo 44.d člen KP VIZ in Priloga 1 KP VIZ:

Učitelj **pisno obvesti ravnatelja**, da bo del delovne obveznosti, ki obsega **pripravo na pouk, popravljanje in ocenjevanje izdelkov ali izjemoma tudi druga dela in naloge**, za katera je tako določeno v individualnem letnem delovnem načrtu (v tednih trajanja pouka), opravljal izven zavoda. Pisno obvestilo velja do preklica.

Ob upoštevanju organizacije dela v zavodu **učitelj opravlja delo izven zavoda** po lastnem časovnem razporedu v obsegu **največ 10 ur tedensko** v okviru 33 ur/teden (če je polno zaposlen).

Učitelj, ki opravlja delo izven zavoda, mora priti v prostore zavoda ali se udeležiti sestankov, konferenc ali drugih vnaprej določenih aktivnosti tudi ob dnevih, ko bi sicer opravljal delo izven zavoda oziroma če gre za nujne ali neodložljive zadeve.

Učitelj, ki opravlja delo izven zavoda, je dolžan **upoštevati pogoje za varno opravljanje dela**. Za čas opravljanja dela izven zavoda **učitelju ne pripadajo dodatki za delo v manj ugodnem delovnem času**, razen če ravnatelj pisno odredi, da se mora določeno delo opraviti kot nočno delo, delo v nedeljo ali na dan, ki je z zakonom določen kot dela prost dan.

Delo, ki ga učitelj opravlja izven zavoda, **ni delo na domu** v skladu z zakonom, ki ureja delovna razmerja in KP VIZ.

Delavec pri tem ne napove točno, kdaj bo delo opravljal izven zavoda, saj ga opravlja po lastnem razporedu. Delavec pri tem ne more zavrniti nadomeščanj, saj ima organizirano delo v zavodu prednost pred lastnim razporejanjem 10 ur dela izven zavoda.

Učitelj pisno obvestilo o opravljanju dela izven zavoda posreduje ravnatelju najkasneje do 8. septembra posameznega šolskega leta. Pisno obvestilo velja do preklica, ki mora biti prav tako pisno. Obrazec obvestila je priloga pravilnika (PRILOGA 2).

1. **člen**

**II. steber: Drugo delo, ki je po vsebini skupno vsem učiteljem**

**Nabor del in nalog, skupnih vsem učiteljem – od 150 do 180 ur/letno** (opredeljuje jo Priloga 2 KP VIZ) obsega:

1. **sodelovanje s starši** (na primer govorilne ure, roditeljski sestanki, druge oblike sodelovanja s starši),
2. **sodelovanje v strokovnih organih šole** (na primer pedagoške in ocenjevalne konference, strokovni aktivi),
3. **organizirano strokovno izobraževanje in izpopolnjevanje,**
4. **zbiranje in obdelava podatkov v zvezi z opravljanjem vzgojno-izobraževalnega in drugega dela** – vsa dokumentacija, ki sodi k spremljanju izvedbe pouka, beleženje napredka in podatkov, pomembnih za posameznega učenca, ki so podlaga za pripravo in izdajanje javnih listin,
5. **urejanje kabinetov, zbirk, šolskih delavnic, telovadnic, igrišč, nasadov in podobno**,
6. **opravljanje drugih nalog, določenih z letnim delovnim načrtom zavoda** – le tiste naloge iz LDN zavoda, ki so po svoji vsebini skupne vsem učiteljem v zavodu.
7. **člen**

**III. steber: Druga dela in naloge**

Sem sodijo **vsa druga dela in naloge**, ki so potrebne za uresničitev izobraževalnega programa, ki se do zapolnitve polne delovne obveznosti učitelja določijo v **individualnem letnem delovnem načrtu (iLDN)**, kamor sodijo tudi:

* naloge razrednika (dela in naloge v skladu s 63. členom ZOFVI, ure oddelčne skupnosti itd., razen sodelovanja s starši, ki je upoštevano v II. stebru);
* priprava in izvedba roditeljskih sestankov (razredniki in ostali prisotni),
* sodelovanje v svetu zavoda (tudi na svetu staršev);
* čas prevoza med lokacijami, kjer učitelj opravlja delo;
* priprava na tekmovanja, sodelovanje učiteljev pri organizaciji in izvedbi tekmovanj, spremstva na tekmovanjih;
* vodenje neplačanih interesnih dejavnosti;
* vse načrtovane oblike dežurstev na šoli (npr. na hodnikih in v jedilnici pred in po pouku, med glavnim odmorom itd.);
* organizacija različnih proslav, prireditev, valete, razstav;
* mentorstvo dijakom/študentom na praksi in pri nastopih;
* delo v projektih in vodenje le-teh, priprava javnih razpisov;
* promocija šole (priprava člankov ali predstavitev šole izven zavoda);
* priprava šolskega časopisa, vsebin za šolski radio, urejanje vsebin na spletni strani šole, vodenje šolske kronike;
* pisanje zapisnikov na sejah učiteljskega zbora ali komisijah;
* nadzor pri NPZ-jih;
* neplačana nadomeščanja;
* izvajanje inventure (popisa);
* vodenje različnih bralnih značk (če so neplačane);
* organizacija in izvedba različnih humanitarnih, zbiralnih akcij, Sive celice;
* priprava in spremljanje individualiziranih programov za učence (npr. ob vzgojnem ukrepu, za učence z odločbo o usmeritvi, za nadarjene učence);
* šole v naravi: ure nad 33 ur/teden, in sicer največ do polnega obsega delovne obveznosti – do 56 ur;
* strokovne ekskurzije, ki so del programa: ure nad 33 ur/teden, in sicer največ do polnega obsega delovne obveznosti – do 56 ur (v kolikor so v času pouka), v času počitnic pa se v celoti upošteva v III. stebru;
* mednarodni projekti za učitelje z namenom nadaljnjega izobraževanja in usposabljanja (poučevanje v tujini na partnerski šoli, usposabljanje v tujini);
* izvajanje svetovalnih ur za učence (izven dela razrednika);
* priprava delavnic in predavanj za starše (izven roditeljskih sestankov);
* skrb za rastlinje na šoli in v njeni okolici (če to ni v plačani ID);
* pomoč v upravi šole;
* drugo delo po navodilu delodajalca – gre za ure, ki se jih v iLDN ne razporedi na posamezne naloge ob začetku šolskega leta, ampak se jih razporeja med letom (npr. nove naloge, povečanje že načrtovanih obstoječih nalog, nadomeščanja, delo v vrtcu ali počitniško varstvo, ki sodijo v III. steber);
* Priprava odsotnega učitelja na pouk, ki ga izvede drug strokovni delavec - prizna se 0,5 DU.
1. **člen**

**Plačljiva dodatna dela**

Vsa dela in naloge (dodatna dela), ki so jih učitelji na podlagi pisnega dogovora pripravljeni opravljati v okviru rednega delovnega časa, vendar nad oziroma poleg obsega dela in nalog, določenih v iLDN učitelja, ki se **učitelju dodatno plačajo**, ne sodijo v nobenega izmed treh stebrov (npr. ID, ki se plačujejo po realizaciji, vrednotenje NPZ-jev, jutranje varstvo ali varstvo vozačev kot nadstandard, izvajanje DSP kot plačane učne pomoči po realizaciji, pomoč učencem tujcem itd.).

V delovni čas učitelja se štejejo le delo in naloge, ki so vrednotene z osnovno plačo delavca. Če učitelj za takšna dela ni dodatno plačan, se mu čas opravljanja teh del in nalog šteje v delovni čas, delo pa se načrtuje kot drugo delo, potrebno za uresničitev izobraževalnega programa v okviru iLDN (III. steber).

1. **člen**

**Zaposlitev za krajši delovni čas od polnega**

Pri načrtovanju iLDN ravnatelj upošteva **obseg delovnega časa** določenega v pogodbi o zaposlitvi ter temu primerno načrtuje ure I. in II. stebra (npr. učitelj, ki ima 50 % zaposlitev, ima v I. stebru 16,5 ur/teden v času trajanja pouka, v II. stebru pa 75 do 90 ur na letni ravni).

V okviru neenakomernega razporejanja delovnega časa ravnatelj odloči, katere naloge iz II. stebra izpolni v enakem obsegu kot učitelji, zaposleni za polni delovni čas, katerih ne opravi in katere opravi v delnem obsegu.

**INDIVIDUALNI DELOVNI NAČRT UČITELJA (iLDN) NA OŠ**

1. **LETNO ŠTEVILO DELOVNIH DNI IN UR (A)**

V posameznem koledarskem letu je povprečno skupaj 261 delovnih dni z državnimi prazniki od ponedeljka do petka, kar znaša 2088 ur letno pri polni zaposlitvi oz. 1044 ur pri polovični zaposlitvi (glej koledar v prilogi 1). V šolskem letu 2022/23 pa je **261 delovnih dni** z državnimi prazniki od ponedeljka do petka, kar znaša **2088 ur letno** pri polni zaposlitvi oz. 1040 ur pri polovični zaposlitvi. Če upoštevamo **10** praznikov med tednom, dobimo **251 delovnih dni** od ponedeljka do petka, kar znaša skupaj **2008 DU** pri polni zaposlitvi.

1. **DRŽAVNI PRAZNIKI (B)**

V šolskem letu 2022/23 je med tednom 10 državnih praznikov.

1. **LETNI DELOVNI DOPUST (C)**

Za izračun letne delovne obveznosti strokovnega delavca se upošteva število dni letnega dopusta, ki se za posameznega delavca ugotavlja v januarju tekočega šolskega leta. Enako velja tudi za delavca, ki je sklenil pogodbo o zaposlitvi za določen čas od 1. 9. do 31. 8. Pri iLDN je upoštevan preostali letni dopust, ki ga ima delavec od 1. 9. posameznega šolskega leta dalje in število dni letnega dopusta, ki ga ima za posamezno koledarsko leto v višini 8/12, če ima PZ sklenjeno celo leto. Pri tem ni upoštevano morebitno koriščenje letnega dopusta med šolskim letom (razen že napovedanih odsotnosti).

1. **ODMOR MED DELOVNIM ČASOM (D)**

Ker delavcu pripada pravica do odmora med delovnim časom (30 minut dnevno), se ga obračuna tako, da se število delovnih dni v šoli pomnoži z 0,5. Če ima delavec manj kot 100 % zaposlitev, mu odmor pripada v sorazmernem deležu njegove zaposlitve (npr. če je zaposlen 50 %, mu pripada po 15 minut odmora dnevno). Če je delavec zaposlen manj kot 50 %, mu dnevni odmor ne pripada.

Letos bo **190** šolskih dni, **končali bomo predvidoma 7 delovnih dni po zaključku pouka,** od tega bomo 2 dneva izkoristili za strokovno ekskurzijo. Kdor se je ne bo udeležil, bo delo opravil v šoli. 4. 7. 2023 načrtujemo zaključno KUZ in zaključno kosilo. **V službi bomo ponovno 5 oz. 6 delovnih dni pred začetkom šolskega leta, in sicer od 25. 8. 2023 dalje** (glede na šolski koledar; 1. 9. 2023 je petek).Tako je vseh delovnih dni za strokovne delavce, ki so pri nas zaposleni celo šolsko leto, 204. Tisti, ki bodo imeli večji presežek ur, si bodo lahko vzeli prosto še dodatne dni po predhodnem dogovoru z vodstvom zavoda.

1. **LETNA DELOVNA OBVEZNOST DELAVCA (DO)**

Dobimo jo tako, da od števila delovnih dni (ur) v enem letu odštejemo dneve (ure) letnega dopusta, dneve (ure) državnih praznikov in dela prostih dni ter ure dnevnega odmora.

Formula za izračun: **DO = A – B – C – D**

OPOMBA:

V primeru opravičene **odsotnosti** delavca z dela v času načrtovanih počitnic (koriščenje ur oz. letni dopust), se njegova letna delovna obveznost ustrezno zviša (za en dan odsotnosti z dela se upošteva 8 DU pri polni zaposlitvi oz. 4 DU pri polovični zaposlitvi).

1. **UČNA OBVEZNOST (I. STEBER)**

Obseg učne obveznosti z navedenimi nalogami (glej 4. člen tega pravilnika) se vrednoti s **33 urami/teden** za poln delovni čas (ne glede na povečan ali zmanjšan obseg dela učiteljev) in s 16,5 urami/teden za polovični delovni čas. V 38 tednih pouka to pomeni **1254 DU/leto** za poln delovni čas oz. 627 DU/leto za polovični delovni čas.

Koeficienti vrednosti ene učne ure strokovnega delavca glede na trajanje pouka in predpisanega števila ur tedenske učne obveznosti, pretvorjene v delovne ure:

|  |  |  |  |
| --- | --- | --- | --- |
| **Strokovni delavec - učitelj** | **Tedenska obveznost (normativi)** | **Trajanje ure pouka v minutah** | **Koeficient vrednosti ene učne ure** |
| učitelj | 22 | 45 | 1,50 |
| učitelj slovenščine | 21 | 45 | 1,57 |
| učitelj za IUP, SUP,DSP učencem | 22 | 45 | 1,50 |
| učitelj OPB | 25 | 50 | 1,32 |
| učitelj OVI | 22 | 60 | 1,50 |
| laborant | 30 | 45 | 1,10 |
| strokovni delavec v JV | 35 | 60 | 1,00 |
| učitelj, ki ima nad 30(35) let delovne dobe | 19 (učitelj SLJ)20 (vsi ostali) | 45 | 1,65 |
| učitelj PB, ki ima nad30 (35) let del. dobe | 23 | 50 | 1,45 |
| spremstva | / | 60 | 1,14 |

Pri letni učni obveznosti je za vse učitelje pri obračunu upoštevanih **38 tednov pouka**, če so zaposleni celo šolsko leto, drugače pa v ustreznih deležih.

Prav tako k učni obveznosti (I. steber) štejemo udeležbo na 15 dnevih dejavnosti za vse učitelje, ki delajo v dopoldanskem času (3 tedni).

1. **DRUGO DELO, KI JE SKUPNO VSEM UČITELJEM (II. STEBER)**

 **Sodelovanje s starši/govorilne ure:**

1. **skupne popoldanske govorilne ure**: predvidoma 1 ura (RS in PS): 10 x 1 ur =\_\_\_\_\_\_\_\_\_\_**10 DU**

Izjeme: Če govorilna ura traja več kot 1 uro, se presežek šteje v III. steber.

1. **individualne govorilne ure**: te morajo biti časovno točno določene – takrat je prisotnost obvezna 38 tednov po 45min / teden=\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**28 DU**

**SKUPAJ 38 DU**

Kadar se zaradi potreb opravi večje število GU, se to prizna v III. stebru. Če se učitelj popoldanske govorilne ure ne udeleži, se mu ure odštejejo.

**7.2 Sodelovanje v strokovnih organih šole**

1. **II/2a Seje učiteljskega zbora** (konference, glej prilogo 1):
* za učitelje RS in PS: 13 x 2 uri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**26 DU**

Opomba: Presežek ur po realizaciji se šteje v 3. steber.

1. **II/2b Strokovni aktivi:**
* udeležba na sestankih aktiva znotraj predmetov in razredov: cca. 2h / mesec\_\_\_\_\_\_\_\_\_\_\_\_**20 DU**
1. **II/2c Sodelovanje z vodstvom šole, šolsko svetovalno službo, knjižnico**\_\_\_\_\_\_\_\_\_\_\_\_\_\_\_\_ **3 DU**

**7.3**

**II/3 Zbiranje in obdelava podatkov v zvezi z VIZ in drugim delom** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**10 DU**

**7.4**

**II/4 Urejanje kabinetov, zbirk, učilnic, telovadnic, igrišč, eko vrta, skrb za učila**

Vsak učitelj 5 ur za čas med šolskim letom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**5 DU**

Ob selitvi v drugo učilnico ali drugo lokacijo se priznajo ure po realizaciji v III. steber.

**7.5**

**II/5 Opravljanje drugih nalog določenih z LDN/delo JUNIJ, JULIJ, AVGUST:**

* Prisotni 7 delovnih dni v juniju in juliju (do 4. 7. 2023) in 5 delovnih dni v avgustu (25. 8.–31. 8. 2023) povprečno 6,5 DU/dan = **84,5 DU**. Od tega odštejemo **6,5 DU** za malico. Ostane 78 DU, ki se upoštevajo v tem stebru, in sicer:
* Seje UZ **6 DU**
* Aktivi **10 DU**
* Skupno strokovno izobraževanje **8 DU**. V primeru, da bo na šoli organizirana **strokovna ekskurzija**, ki bo izven planiranih dejavnosti, se bo v celoti priznala po realizaciji v III. stebru (1 dan ekskurzije = 8 DU).
* Urejanje učilnic, kabinetov **10 DU**
* Urejanje dokumentacije po in pred pričetkom pouka **28 DU**
* Drugo (analize, planiranje) **16 DU**

**SKUPAJ: 180 UR**

**POVZETEK DODELJENIH DELOVNIH UR ZA II. STEBER** ( učitelji s polnim delovnim časom)

|  |  |
| --- | --- |
| **II/1 Sodelovanje s starši** (govorilne ure , druge oblike sodelovanja s starši, npr. tel. pogovori) | **38** |
| **II/2a Sodelovanje v strok. organih šole** (vse pedagoške, ocenjevalne in druge konference) | **26** |
| **II/2b Sodelovanje v strok. organih šole** (strokovni aktivi) | **20** |
| **II/2c Sodelovanje z vodstvom šole, ŠSS, knjižnico ...** | **3** |
| **II/3 Zbiranje in obdelava podatkov v zvezi z opravljanjem VIZ in drugega dela** | **10** |
| **II/4 Urejanje kabinetov, zbirk, učilnic, telovadnic, igrišč, nasadov ipd.** | **5** |
| **II/5 Opravljanje drugih nalog/delo JUNIJ, JULIJ, AVGUST** | **78** |
| SKUPAJ | **180 DU** |

Učitelji, ki so zaposleni v deležu, imajo preračunane ure za II. steber v odstotku deleža zaposlitve.

OPOMBE:

V primeru predhodno opravičene odsotnosti delavca z dela zaradi osebnih stvari (npr. s konference), se njegova letna delovna obveznost ustrezno zviša, saj mora npr. 2 DU doprinesti z drugim delom v III. stebru.

V primeru bolniške ali druge službene odsotnosti se obseg dela v I. in II. stebru ne spreminja.

1. **DRUGO DELO - iLDN (III. STEBER)**

**8.1**

**III/1 Razredništvo**

Ker je razredništvo sistemizirano in še dodatno plačano (1 plačni razred), se za razrednika od 1.–9. razreda dodatno prizna po 1 DU tedensko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**38 DU**,

Razrednik in sorazrednik (enako tudi drugi učitelj v 1. r.) si te ure razdelita, vsak 19 DU.

**8.1a**

**III/1a Roditeljski sestanki** (3 x 2 uri) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**6 DU**

Razrednik in sorazrednik (enako tudi drugi učitelj v 1. r.) si te ure razdelita vsak 3 DU

\*v primeru večjega števila RS, se štejejo ure po realizaciji.

**8.2**

**III/2 Dnevi dejavnosti**

Prav tako k učni obveznosti štejemo udeležbo na 15-ih dnevih dejavnosti v dopoldanskem času (3 tedni). Dan dejavnosti traja **najmanj 5 šolskih ur dnevno**. V III. steber se to šteje učiteljem podaljšanega bivanja, ki imajo učno obveznost po končani dejavnosti. Število ur udeležbe na dnevih dejavnosti se v III. stebru prizna po realizaciji glede na število ur pouka tistega dne (npr. 3 ure pouka, 2 uri v III. steber).

Za pripravo dneva dejavnosti ima vodja priznano 1–4 delovne ure, če je dan dejavnosti celosten za več razredov skupaj. Ure na predlog vodje dejavnosti odobri ravnatelj oz. pomočnik.

Vodja je dolžan o dnevu dejavnosti obvestiti vodstvo in kolege najmanj 5 dni pred izvedbo. Poskrbi za ureditev prehrane, potnih nalogov, naročanje avtobusov, vpis manjkajočih učencev ter zaključek dogodka v eASS. Po končani dejavnosti odda kratko poročilo v spletno zbornico. V primeru plačljivih aktivnosti pa še izpolnjen obrazec o manjkajočih učencih v knjigovodstvo.

**8.3**

**III/3 Sodelovanje v strokovnih organih šole**

* vodenje in priprava sestanka: **2 DU / sejo** (ob zahtevnejših sejah se priznajo dodatne ure)
* udeležba na seji (število ur po realizaciji)

**8.4**

**III/4 Sodelovanje z zunanjimi institucijami** (prenešeno iz II. stebra)

* posebne potrebe, razgovori s starši izven GU
* zunanji izvajalci dejavnosti, lokalna skupnost, gasilci, vrtec, CŠOD, socialne in zdravstvene ustanove,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ po realizaciji  **DU**

**8.5**

**III/5 Vodenje strokovnega aktiva**

Vodenje strokovnega aktiva s pripravo in zapisniki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**20 DU**

**8.6**

**III/6 Čas prevoza med lokacijami** (čas vožnje na lokacijo se ne upošteva):

Upoštevan je prevoz z avtom, in **sicer najhitrejša (običajna) pot po aplikaciji Google Maps.**

**Prevoz med matično šolo in PŠ v Lokvi:** 10 minut v eno smer, **20 minut** v obe smeri.

**8.7**

**III/7 Individualno izobraževanje**

a) študijske skupine (1–2 neposredna sklica in 1 sklic preko spletne učilnice)\_\_\_\_\_\_\_\_\_\_\_\_\_\_\_\_**8–10 DU**

b) individualna izobraževanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_DU po realizaciji

c) samoizobraževanje učiteljev (2 DU / mesec)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**20 DU / leto**

Skupaj se za izobraževanje prizna **maksimalno 40 ur**. Če se delavec udeleži izobraževanja med delovnim časom in mu tako njegove ure pouka odpadejo, se mu od skupnih ur izobraževanja odpadle pedagoške ure skupaj s pripravo in druge ure (npr. dežurstva) odštejejo na dan, ko je bil odsoten. V III. steber se mu šteje razlika ur.

Omogočeno pa mu je tudi dodatno izobraževanje (nad 40 ur), če se ga delavec udeležuje izven delovnega časa (v času počitnic, ob sobotah) ali ga na izobraževanje napoti vodstvo šole. Financira ali sofinancira se mu v okviru finančnih možnosti po predhodnem dogovoru z vodstvom zavoda – razpoložljiva sredstva MIZŠ in plan izobraževanja. V doprinos se mu izobraževanje nad 40 ur šteje le v dogovoru z ravnateljem šole (če je izobraževanje tudi v interesu zavoda in ga je nanj napotilo vodstvo šole in ni pogoj za opravljanje dela na delovnem mestu).

**8.7a**

**III/7a Strokovna ekskurzija kolektiva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_8 DU / dan**

**8.8.**

**III/8 Mentorstvo študentom in dijakom**

|  |  |
| --- | --- |
| **Vrsta dela** | **Delovne ure** |
| Vzorni nastopi za študente oz. za izvedbo hospitacij | **2 DU / uro pouka** |
| Priprava študentov na nastope in analiza njihovih nastopov | **1 DU / uro pouka** |
| Pedagoška praksa študentov | **1 DU / dan** |

**8.9**

**III/9 Razstave in sejmi**

Če se razstava postavlja na šoli in izven delovnega časa učitelja \_\_\_\_\_\_\_\_\_\_\_\_\_\_\_\_\_\_\_ **DU** **po realizaciji**

**8.10**

**III/10 Literarni, likovni in drugi natečaji** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**do 3 DU / natečaj**

(več ur odobri ravnatelj/ica)

**8.11**

**III/11 Objave v publikacijah, časopisih, revijah, na spletni strani, pisanje šolske kronike** \_\_\_\_\_\_\_ **DU po realizaciji.**

**8.12**

**III/12 Delo v projektih, tudi športni (Krpan, Zlati Sonček)**:

Vodenje ali sodelovanje v projektih (tudi v nacionalnem ali mednarodnem), ki poteka v okviru izobraževalnih ali drugih institucij, se priznajo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **DU po realizaciji.**

**8.13**

**III/13 Tekmovanja (v znanju in športna):**

a) Organizacija tekmovanja:

|  |  |
| --- | --- |
| šolsko tekmovanje | **3 DU** |
| regijsko (medobčinsko) tekmovanje | **7 DU** |
| državno tekmovanje | **10 DU** |

b) Izvedba tekmovanja

|  |  |
| --- | --- |
| vrednotenje slovenščina | 30 min / učenca |
| vrednotenje angleščina | 20 min / učenca |
| vrednotenje matematika in ostala področja | 15 min / učenca |
| vnašanje rezultatov | do 1 DU na oddelek |
| nadzor na tekmovanju | po realizaciji |

Večje število ur se prizna po realizaciji in v dogovoru z ravnateljem.

**8.14**

**III/14 Spremstvo na športnih in drugih tekmovanjih, ekskurzijah, dnevih dejavnosti ter prireditvah**

Spremstva se štejejo po dejansko opravljenih delovnih urah v času izven učne obveznosti in v času pouka prostih dni.

**8.15**

**III/15 ŠVZ karton**

Učiteljem ŠPO, ki v svojih prostih urah izvajajo testiranje za ŠVZ karton od 1.–5. r. se priznajo DU po realizaciji.

Vodja izvedbe testiranja (za pripravo merilne skupine učencev) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **3 DU**

**8.16**

**III/16 Nadomeščanja** (glej 6. člen)

Nadomeščanje ur pouka strokovno usposobljenega učitelja je praviloma plačljivo, lahko pa si ga učitelj šteje v III. steber. V tem primeru gre za pedagoške ure, ki so vrednotene z 1,5 DU.

V primeru, da učitelju odpade pouk in v istem tednu dobi nadomeščanje, se ure ne izplačajo niti ne štejejo v III. steber, saj gre za zamenjavo odpadlih ur pouka.

Ure podaljšanega bivanja se ne tretirajo kot pouk. Ko učitelj PB namesto svoje ure izvaja uro pouka, se mu prizna **0,5 DU / uro pouka** za pripravo.

Če učitelju, ki nadomešča, odsotni učitelj pošlje pripravo z navodili za delo, se učitelju v III. stebru prizna le 1 DU. Učitelju, ki pošlje pripravo, pa 0,5 DU.

**8.17**

**III/17 Priprava proslav in drugih prireditev**

* za pripravo in vodenje proslave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ do **5 DU / proslavo,**
* za pripravo točke učencev na proslavi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ do **2 DU / točko**.

Večje število ure se prizna po realizaciji in v dogovoru z ravnateljem.

**8.17a**

**III/17a Valeta**

* za udeležbo učiteljev na Valeti se prizna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**3 DU**
* razrednikom / učiteljem za pripravo Valete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max **10 DU**

**8.18**

**III/18 Inventura**

* predsednik inventurne komisije\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**10 DU**
* člani popisne komisije: - učitelji TIT, FIZ, KEM, GOS\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**5 DU**

 - ostali učitelji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2 DU**

Ure pod prvo in drugo alinejo se ne seštevajo. Delo mora biti izvedeno izven delovnega časa.

**8.19**

**III/19 Nacionalni preizkusi znanja:**

Sodelovanje pri sami izvedbi nacionalnih preizkusov (nadzor pri pisanju in uvodna navodila na jutranjem sestanku,če je učitelj prost) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2 DU**

Če nadzornemu učitelju odpade pouk, se mu za sestanek prizna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**0,5 DU**

Za izdelavo **analize NPZ-ja** pri posameznem predmetu se aktivu učiteljev prizna\_\_\_\_\_\_\_\_\_\_\_ **8 DU / leto**

**Učiteljem, ki poučujejo** predmete, iz katerih se izvaja NPZ, se dodatno prizna \_\_\_\_\_\_\_\_\_\_\_\_ **5 DU / leto**

**8.20**

**III/20 Vodenje interesne dejavnosti, Bralna značka**

* ure, ki ne gredo v izplačilo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **DU po realizaciji**
* Bralna značka (slovenska, angleška)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**30 min / učenca**

**8.21**

**III/21 Akcije in sejmi** (humanitarne, zbiralne):

* za vodenje akcije na šolskem nivoju\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **do 5 DU / akcijo**
* za dežuranje na sejmih izven delovnega časa učitelja ali med vikendom; **do 5 DU / dan oz. po realizaciji**

**8.22**

**III/22 Šolski ples** - nadzor na šolskem plesu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **4 DU**

**8.23**

**III/23** **Lektorsko delo** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**DU po realizaciji**

**8.24**

**III/24 Pisanje besedila**: za gledališko predstavo, vezni tekst ... \_\_\_\_\_\_\_\_\_\_\_\_\_\_\_\_\_\_\_\_\_ **DU po realizaciji**

**8.25**

**III/25 Individualizirani programi; Delo z učenci z odločbo o usmeritvi, nadarjeni, statusi, opomini**

|  |
| --- |
| ***a) učenci s posebnimi potrebami*** |
| udeležba na timskem sestanku skupine za posameznega učenca z odločbo (najmanj 3-krat letno) | **1 DU / učenca**  |
| koordinacija, evalvacija, končna evalvacija | **1 DU / učenca** |
| priprava individualiziranega učnega načrta za učenca (razrednik) | **3 DU / učenca** |
| priprava poročila za učenca z odločbo (razrednik) | **1 DU / učenca** |
|  |  |
| ***b) nadarjeni učenci*** |
| priprava individualnega načrta (razrednik) | **2 DU / učenca** |
| izpolnjevanje IP ali predlog za evidentiranje nadarjenih za druge učitelje | **20 min / učenca** |
| timski sestanki za sestavo IP-jev  | **do 2 DU / učenca**  |
|  |  |
| ***c) učenci s statusi***  |
| priprava načrta / dogovora (razrednik) | **2 DU / učenca** |
| sestanek oddelčnega UZ za potrditev statusa | **DU po realizaciji** |
|  |  |
| ***d) vzgojni opomini*** |  |
| priprava individualiziranega načrta, ostala dokumentacija | **2 DU / učenca** |

**8.26**

**III/26 Uvajalnica in delo z učenci tujci** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **pedagoške ure po realizaciji**

**8.27**

**III/27 Šole v naravi**  (dežurstva / stalna pripravljenost)

Za 5-dnevno šolo v naravi se vsem učiteljem prizna **16 DU**, ker so ostale ure plačane (dežurstvo, stalna pripravljenost).

**V CŠOD** **(vodja):** se za pripravo šole v naravi prizna **5 DU** (izdelava zgibanke, pošiljanje prijav, zbiranje podatkov itd.).

**V CŠOD** **(razrednik):** se za pripravo šole v naravi prizna **3 DU** (zbiranje prijav, dokumentacija itd.).

**LASTNA IZVEDBA (vodja):** se za pripravo in vodenje šole v naravi prizna **10 DU** (organizacija, priprava, vodenje, izbira vaditeljev, izdelava zgibanke, pošiljanje prijav, zbiranje podatkov itd.).

**LASTNA IZVEDBA (razrednik):** se za pripravo šole v naravi prizna **5 DU** (zbiranje prijav, dokumentacija itd.).

V primeru, da pride do izrednega dela v času stalne pripravljenosti (oziroma v nočnem času), se te ure dodatno priznajo v III. stebru.

**8.28**

**III/28 Dežurstva**

|  |  |
| --- | --- |
| **Vrsta dežurstva:** | **Delovne ure** **(po realizaciji)** |
| Jutranje dežurstvo po razporedu (predmetna stopnja) 7.30–7.55 | 25 min / dan |
| Jutranje dežurstvo po razporedu - vozači (razredna stopnja, PŠ Lokev in LU) 7.15–7.45  | 30 min / dan |
| Jutranje dežurstvo v oddelkih 1. razredov 7.25–7.55 | 30 min / dan |
| Dežuranje po malici - dežurni učitelji predmetna stopnja 9.45–9.55 Dežuranje po malici 1.–5. r.(prvih 10 min je šteto v I. steber učiteljeve obveze) | 10 min / dan |
| Dežurstvo v varstvu vozačev, pri kosilu in pri avtobusih (predmetna in razredna stopnja) 12:25–13:35 | 70 min / dan |
| Dežurstvo pri kosilu 1. r. 11.30–12.00 | 30min / dan |
| Dežurstvo v PB (pred in po pouku) | 30 min / dan |

**8.29**

**III/29** **Sodelovanje v delovnih skupinah in šolskem skladu\_\_\_\_\_\_\_\_\_\_\_\_\_\_\_\_\_\_\_\_\_\_DU po realizaciji**

**8.30**

**III/30 Šolanje na domu**

* Komunikacija z razrednikom, starši, učencem\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **DU URE** **po realizaciji**
* Izvedba izpita\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **DU URE** **po realizaciji**
* Sodelovanje v izpitni komisiji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **DU URE** **po realizaciji**

**8.31**

**III/31 Ostalo delo po naročilu ravnatelja**

Drugo delo v dogovoru z vodstvom šole, ki ni navedeno v ostalih točkah pravilnika.

**Če na kateri izmed aktivnosti, ki sodijo v obvezni 33-urni delavnik (I. steber) iz opravičenih razlogov niste prisotni, je potrebno odpadle ure doprinesti z dodatnim delom. Enako velja tudi za koriščenje vseh prostih dni ali letnega dopusta izven predvidenih prostih dni v šolskem letu.**

Ure se mesečno usklajujejo s pomočjo računalniškega programa EDČ v eAsistentu.

Ure učne obveznosti morajo biti sproti zaključene. Ure za III. steber je potrebno sproti urejati do 5. v mesecu za pretekli mesec.

Sežana, dec. 2022 Ravnatelj:

Alen Kofol \_\_\_\_\_\_\_\_\_\_\_\_\_\_\_\_\_\_\_\_

Interni pravilnik o Delovnem času učiteljev je objavljen v spletni zbornici OŠ Srečka Kosovela Sežana. O tem so bili obveščeni tudi vsi učitelji preko e-pošte. Predstavljen in obravnavan je bil na konferenci učiteljskega zbora dne 15. 9. 2022 in ponovno po pripombah še 21. 12. 2022, ko je bil soglasno sprejet.

K predlogu tega pravilnika je bil reprezentativni sindikat zavoda pisno pozvan 30. 11. 2022 in podal predhodno mnenje dne 21. 12. 2022.

Uporablja se od 1. 1. 2023

**PRILOGA 1:**

**ŠOLSKI KOLEDAR za šolsko leto 2022/23**

**1. DELOVNI DNEVI V ŠOLSKEM LETU** v skladu s Pravilnikom o šolskem koledarju od 1. 9. 2022 do 31. 8. 2023:

|  |  |  |  |  |
| --- | --- | --- | --- | --- |
| **MESEC** | **Št. šolskih dni** | **Št. delovnih dni** | **Št. dni praznikov****med tednom (B)** | **Skupaj dni****(A)** |
| september | 22 | 22 | / | 22 |
| oktober | 20 | 20 | 1 | 21 |
| november | 18 | 21 | 1 | 22 |
| december | 17 | 21 | 1 | 21 |
| januar | 21 | 21 | 1 | 22 |
| februar | 15 | 19 | 1 | 20 |
| marec | 23 | 23 | 0 | 23 |
| april | 16 | 18 | 2 | 20 |
| maj | 21 | 21 | 2 | 23 |
| junij | 17(6 dni – 9. r)\* | 22 | 0 | 22 |
| julij | 0 | 21 | 0 | 21 |
| avgust | 0 | 22 | 1 | 23 |
| **SKUPAJ** | **1. – 8. r: 190** **9. r: 184** | **251** | **10** | **260** |

\*9. r. ima zaključek pouka v četrtek, 15. 6. 2023, ostali učenci pa v petek, 23. 6. 2023.

Skupaj:

**1.–8. r.**: 190 dni - 15 dni dejavnosti = 175 dni (35 tednov pouka).

**9. r.**: 184 dni - 15 dni dnevi dejavnosti = 169 dni (33 tednov in 4 dni pouka).

**2. DRŽAVNI PRAZNIKI**

|  |  |
| --- | --- |
| Dan, datum | Državni prazniki |
| PON, 31. 10. 2022 | dan reformacije |
| TOR, 1. 11. 2022 | dan spomina na mrtve |
| NED, 25. 12. 2022 | božič |
| SRE, 26. 12. 2022 | dan samostojnosti in enotnosti |
| NED, 1. 1., PON, 2. 1. 2023 | novo leto |
| SRE, 8. 2. 2023 | Prešernov dan – slovenski kulturni praznik |
| PON, 10. 4. 2023 | velikonočni ponedeljek |
| ČET, 27. 4. 2023 | dan upora proti okupatorju |
| PON, 1. 5., TOR, 2. 5. 2023 | praznik dela |
| NED, 25. 6. 2023 | dan državnosti |
| TOR, 15. 8. 2023 | Marijino vnebovzetje |

**3. ŠOLSKE POČITNICE**

|  |  |  |  |
| --- | --- | --- | --- |
| Dan | Datum | Počitnice | Št. delovnih dni |
| ponedeljek–petek | 31. 10.– 4. 11. 2022 | **jesenske počitnice** | 3 |
| ponedeljek–ponedeljek | 26. 12. 2022–2. 1. 2023 | **novoletne počitnice** | **4** |
| ponedeljek–petek | 6. 2.–10. 2. 2023 | **zimske počitnice** | **4** |
| četrtek–torek | 27. 4.–2. 5. 2023 | **prvomajske počitnice** | **2** |
| julij–avgust 2023 | 1. 7.–24. 8. 2023 | **poletne počitnice**  | **38** |
| **SKUPAJ** | ***51 dni*** |

4. **SEJE UČITELJSKEGA ZBORA**

Seje učiteljskega zbora (konference) bodo skupne, praviloma 1-krat do največ 2-krat mesečno. Predvidene so pred skupno popoldansko govorilno uro, ki je vsak 1. ponedeljek v mesecu. V okviru UZ se bo po potrebi izvedlo tudi krajše skupno izobraževanje strokovnih delavcev.

Tematske konference bodo sklicane po potrebi, največkrat pred samo sejo UZ.

|  |
| --- |
| **OKVIRNI DATUMI SEJ** |
|  | 25. 8. 2022, četrtek | Uvodna seja učiteljskega zbora 9.00 (2 uri) |
|  | 31. 8. 2022, sreda | Seja učiteljskega zbora ob 9.00 (2 uri) |
|  | 22. 9. 2022, četrtek | Seja učiteljskega zbora ob 15.15 (2 uri) |
|  | 3. 10. 2022, ponedeljek | Seja učiteljskega zbora ob 15.15 (2 uri) |
|  | 7. 11. 2022, ponedeljek | Seja učiteljskega zbora ob 15.15 (2 uri) |
|  | 5. 12. 2022, ponedeljek | Seja učiteljskega zbora ob 15.15 (2 uri) |
|  | 9. 1. 2023, ponedeljek | Seja učiteljskega zbora ob 15.15 (2 uri) |
|  | 13. 2. 2023, ponedeljek | Seja učiteljskega zbora ob 15.15 (2 uri) |
|  | 6. 3. 2023, ponedeljek | Seja učiteljskega zbora ob 15.15 (2 uri) |
|  | 3. 4. 2023, ponedeljek | Seja učiteljskega zbora ob 15.15 (2 uri) |
|  | 8. 5. 2023, ponedeljek | Seja učiteljskega zbora ob 15.15 (2 uri) |
|  | 5. 6. 2023, ponedeljek | Seja učiteljskega zbora ob 15.15 (2 uri) |
|  | 30. 6. 2023, ponedeljek | ZAKLJUČNA SEJA (2 uri) |

**4.1 SEJE UČITELJSKEGA ZBORA OB ZAKLJUČKU OCENJEVALNIH OBDOBIJ**

Ocenjevalne seje učiteljskega zbora bodo ločene za predmetno in razredno stopnjo. Obvezne so za vse učitelje, ki poučujejo v posameznem oddelku.

|  |
| --- |
| **Ocenjevalne seje učiteljskega zbora ob zaključku 1. ocenjevalnega obdobja:** |
|  | 30. 1. 2023, ponedeljek | razredna stopnja: 1.–5. razred, ob 15.15 (2 uri) |
|  | 31. 1. 2023, torek | predmetna stopnja: 6.–9. razred, ob 15.15 (2 uri) |

|  |
| --- |
| **Zaključne ocenjevalne seje učiteljskega zbora ob zaključku šolskega leta:** |
|  | 13. 6. 2023, torek | predmetna stopnja: 9. razred (2 uri) |
|  | 20. 6. 2023, torek | razredna stopnja: 1.–5. razred, ob 15.15 (2 uri) |
|  | 21. 6. 2023, sreda | predmetna stopnja: 6.–8. razred, ob 15.15 (2 uri) |

Do 5. julija vsi delavci v eAsistentu izpolnijo poročilo o opravljenem dodatnem delu. Po navodilih MIZŠ pri realizaciji ur ne sme priti niti do presežka niti do manjka opravljenih ur.

Pravilnik o delovnem času strokovnih delavcev OŠ Srečka Kosovela Sežana je bil sprejet na 6. seji UZ, 21. 12. 2022 (2 delavki vzdržani, vsi ostali za).

Sežana, 21. 12. 2022

Ravnatelj: Alen Kofol